tomron87/hebrew-wikipedia-sentences-corpus huggingface dataset:
סדרה/תוכנית ערוץ חברת הפקות תפקיד תיכון השיר שלנו, עונה ראשונה ושנייה yes stars ישראלי טדי הפקות דני הוליווד, עונה שנייה yes לא לפני הילדים, עונה שנייה ערוץ 10 דנה הפקות קצרים, עונה רביעית ערוץ 2 גיל הפקות שחק אותה סשו, עונה שנייה ערוץ לוגי כותב ראשי
שנת הפקה מחזה תיאטרון מתרגמים נוספים במאי 2013 עובד בשביל שניים תיאטרון בית ליסין שלומי מושקוביץ ונועה לזר קינן משה קפטן 2014 מדליה להארי תיאטרון בית ליסין שלומי מושקוביץ אלון אופיר
רותם כהן (נולד ב-13 באפריל 1980) הוא זמר, פזמונאי ומלחין ישראלי, היוצר מוזיקה בעלת מוטיבים ומקצבים לטיניים.
כהן כתב והלחין להיטים רבים לאמנים ידועים ואף זכה בפרס אקו"ם בשנת 2012 עם השיר "כשאחר" שהלחין לאייל גולן.
ב-2015 זכה בפרס "תגלית השנה" ובפרס אקו"ם, הפעם כאמן מבצע.
בדצמבר 2017, הוציא כהן יחד עם זמר הפופ הלטיני אנריקה איגלסיאס, את הגרסה העברית לשיר "Subeme La Radio" ("תגבירו את הרדיו").
כהן נולד וגדל בעיר לוד, בן שני בין ארבעה אחים.
אביו מיכאל הוא מהנדס מכונות בתעשייה האווירית, ואמו נורית עובדת במחלקת הרווחה בעיר.
עוד מימי ילדותו בבית הוריו, נחשף כהן למוזיקה לטינית של אמנים כמו חוליו איגלסיאס, אנריקו מסיאס ואחרים וכן לסגנונות רוק ופולק קלאסיים של ענקים כמו לאונרד כהן, מרסדס סוסה, סזריה אבורה ועוד.
בצבא שירת בלהקת פיקוד העורף, ועם שחרורו נרשם לבית הספר למשחק ניסן נתיב.
דווקא שם הבין כהן סופית כי עתידו נמצא במוזיקה ועזב את בית הספר לאחר תום השנה הראשונה ללימודים, לטובת כתיבה והלחנה של שירים לאמנים מובילים בישראל.
בשיריו ובסגנונו המוזיקלי, ניתן לזהות השפעות של מקצבים לטיניים, בשילוב בלדות פופ ישראליות רומנטיות.
על אף הרצון ליצור עבור עצמו, כהן לא התחיל כאמן מבצע אלא ככותב ומלחין.
כבר בתחילת דרכו, כתב והלחין שירים למבצעים כמו דנה ברגר, שלומי שבת, בועז שרעבי ואייל גולן.
עם יציאת השיר סיפר כהן כי השיר לא נכתב בהזמנת אייל גולן, אלא מתוך רגשותיו של כהן עצמו, הקרוב לגולן ומחובר אליו רגשית) ועוד.
לבועז שרעבי, כתב והלחין כהן את השיר "אני עובר בסמטאות", לעומר אדם את השיר "כמו בימים".
עבור שלומי שבת כתב והלחין כהן את "כשנגיע הביתה" ו"מה ששלי שלך".
ב-2017, עם לידת בתה הראשונה של שרית חדד, כתב והלחין כהן, יחד עם אבי אוחיון עבור חדד את השיר "חלק ממני" שיצא באותו חודש.
לאחר ההצלחה שנחל בתור פזמונאי ומלחין, פרץ רותם לתודעה הציבורית כזמר בשנת 2013 עם סינגל הבכורה שלו "אל העולם שלך", שהפך להצלחה גדולה הן בתחנות הרדיו השונות והן ב-YouTube.
בשנת 2014 הוציא רותם את אלבום הבכורה – "אל העולם שלך", אשר זכה לביקורות משבחות בתקשורת, ופרס אלבום זהב על למעלה מ-20,000 עותקים.
באותה שנה זכה רותם בפרס תגלית השנה מטעם אקו"ם.
אלבומו השני, "לא דמיינתי", שראה אור בשנת 2015 זכה אף הוא לפופולריות גדולה ובפרס אלבום זהב.
ב-8 במאי, הוציא את הסינגל "איזה עולם" שהגיע למקום השישי במצעד השבועי של מדיה פורסט.
בחודש מאי לשנת 2017, כחלק מאלבומו השלישי שיצא בסוף שנת 2017, שחרר רותם את שיר הבולרו הראשון בישראל "כל כך יפה לך", יחד עם הזמר האמריקאי-קובני, דסמר בואנו.
בין לילה הפך השיר לאחד הלהיטים המושמעים של הקיץ, כיכב בראש מצעדי הפזמונים בכל תחנות הרדיו בארץ והכתיר את רותם כחלוץ הזמר הפופ-לטיני-ישראלי.
לאחר שדסמר בואנו התארח בספטמבר 2017 בהופעתו של רותם, בהאנגר 11 בתל אביב, בתום ההופעה, החליט הזמר הקובני לשכנע את אנריקה איגלסיאס להוציא יחד עם רותם את הגרסה העברית ספרדית של הלהיט המפורסם "Subeme La Radio".
בנובמבר 2021 השתתף בדואט 'גם אם טעיתי' עם שלומי שבת בפרויקט "שלומי שבת וחברים 3".
בין השנים 2020–2021 שימש רותם כפרזנטור של חברת אייס.
בשנת 2022 השתתף בעונה השמינית של התוכנית "רוקדים עם כוכבים" בקשת 12 והודח תשיעי.
בשנת 2026, אחר שנתיים שלא הוציא חומרים מוזיקליים חדשים, פרסם כהן את השיר "לשרוף".
בדצמבר 2021 הציע כהן נישואין לבת זוגו שי שגיא הצעירה ממנו ב-19 שנים, וב-19 ביולי 2022 השניים נישאו.
ב-19 במאי 2023 נולד בנם הבכור אדור דוד.
ב-11 בדצמבר 2024 נולד בנם השני לביא, וב-26 בנובמבר 2025 נולדה בתם השלישית ליבר..
בשנת 2024 העיד כהן כי החל לקיים מצוות והוא מתקרב לדת ולמסורת היהודית.
רותם אברוצקי (נולד ב-30 בנובמבר 1970) הוא עיתונאי ישראלי, המשמש יושב ראש אגודת העיתונאים בתל אביב.
נולד בראשון לציון, ולמד בבית הספר התיכון בקיבוץ גבעת חיים.
אברוצקי הוא בנם הצעיר של בת-עמי (תמי) לבית פרוסקובר ומתתיהו (מתי) אברוצקי.
אחיו הם אלוף פיקוד הדרום לשעבר, דורון אלמוג, שנפל במלחמת יום הכיפורים, והמהנדס מודי אברוצקי.
בצעירותו עסק בצילום ואת שירותו הצבאי עשה כצלם צבאי.
לאחר מכן, עבד כצלם במקומון "ערים" ובהמשך בעיתונים "מעריב" "ו"ידיעות אחרונות"; בגיל 23 היה צלם בכיר במגזין "שבעה ימים" של ידיעות אחרונות.
למד קולנוע וטלוויזיה בקמרה אובסקורה.
ב-1993 הפיק פרסומות ב"דחף" עבור ערוץ 2 שהוקם באותן שנים.
מ-2002 שימש כתב קבוע במגזין החדשות "יומן" ששודר בימי שישי.
ב-2012 נבחר ליו"ר אגודת העיתונאים בתל אביב.
ב-2013 נודע כי התלונן נגד מנהל חטיבת החדשות בערוץ, משה נסטלבאום, על הטרדה מינית מילולית.
בדצמבר 2013 הושג הסדר טיעון עם נסטלבאום בו הודה באמירות מבזות ובלתי הולמות כלפי עובדים הומוסקסואלים בערוץ.
במרץ 2018 הודיע על התמודדותו בבחירות לראשות עיריית ראשון לציון שייערכו באוקטובר 2018 אך פרש בהמשך מסיבות אישיות ועבר לתמוך בליאל אבן זהר.
רותם פלג (נולד בשנת 1972) הוא מנכ"ל חטיבת "תשתית" של קבוצת תעבורה ולשעבר מנכ"ל המשרד לביטחון הפנים.
פלג נולד וגדל בקיבוץ נחשון.
בשנת 2000 סיים תואר ראשון באוניברסיטה העברית בירושלים בכלכלה ומנהל עסקים.
בשנים 2000–2003 עבד בתפקיד ראש ענף במשרד הבינוי והשיכון והמרכז למיפוי ישראל.
בשנת 2003 סיים תואר שני באוניברסיטה העברית בהתמחות במימון ושיווק.
בשנים 2003–2006 עבד כרכז תחום ממשל ומנהל באגף התקציבים במשרד האוצר, בשנים 2006–2008 כרכז תחום ביטחון באגף התקציבים במשרד האוצר ובשנים 2008–2011 עבד באגף התקציבים של משרד האוצר בתפקיד סגן הממונה על התקציבים לענייני ביטחון, ביטחון פנים ומשרדים מנהליים.
ב-1 באפריל 2012 מונה כמנכ"ל המשרד לביטחון הפנים.
במרץ 2017 עזב את תפקידו, והחל לעבוד בקבוצת תעבורה כמנכ"ל "תשתית", יבואנית משאיות DAF.
פלג מתגורר ברמת השרון, נשוי ואב לשלושה.
רותם פורת (נולדה בשנת 1969) היא אלופה ושיאנית ישראל בשחייה בעבר.
פורת גדלה בקיבוץ בית ניר ולמדה בצפית.
היא החלה להתאמן בקיבוצה בהדרכת אביה, דני פורת, בעברו שחיין מצטיין ובהמשך היא התאמנה בקבוצת השחייה של הפועל בני שמעון בהדרכתם של שרה שלהבת ואברי גביש.
בגיל 16 עברה להתאמן בהפועל גש"מ בהדרכתו של גרשון שפע מי שהיה יריבו של אביה בשחייה.
באליפות הפועל של מחוז ירושלים שנערכה בספטמבר 1980 קבעה פורת במשחה ל-50 מטר פרפר שיא ישראלי חדש לגילאי 11 של 35.9 שניות.
באליפות ישראל בשחייה שנערכה בווינגייט בסוף חודש אוגוסט 1984 זכתה פורת ב-4 מדליות אישיות, 1 זהב, 2 כסף ו-1 ארד.
באליפות ישראל בשחייה (בריכת 25 מטר) שנערכה בנהריה בפברואר 1986 זכתה פורת במדליית כסף במשחה ל-100 מטר פרפר בתוצאה של 1:08.32 דקות), אחרי הדר קליינמן ממכבי קריית אונו (1:06.09 דקות) ולפני איריס קומן (1:08.46 דקות).
בתחרות שנערכה בבריכת הטכניון בחיפה (בריכה אולימפית), במאי אותה שנה קבעה פורת שני שיאי יסוד ישראלים חדשים, במשחה ל-50 מטר פרפר בתוצאה של 32.08 שניות ובמשחה ל-50 מטר חזה בתוצאה של 37.95 שניות.
באליפות ישראל בשחייה שנערכה בווינגייט באוגוסט 1986 זכתה פורת ב-3 מדליות, 2 כסף ו-1 ארד.
מדליית ארד, במשחה ל-50 מטר חופשי בתוצאה של 29.31 שניות, אחרי ענת ישראל (28.62 שניות) וענת לויט מהפועל הוד השרון בית ברל (28.68 שניות).
נוסף לכך, היא סיימה במקום רביעי במשחה ל-200 מטר פרפר.
רותם בטאט-גולן (נולדה ב-6 בספטמבר 1986), היא אתלטית ישראלית, 5 פעמים ברציפות אלופת ישראל (2007 - 2011) ואלופת המכביה השמונה-עשרה (2009) בקפיצה לרוחק ואלופת ישראל בריצת 100 מטר משוכות (2008).
בטאט התאמנה בקבוצת מכבי ראשון לציון בהדרכתו של אלכס מרמן.
באליפות ישראל באתלטיקה שנערכה ביולי 2004 סיימה בטאט במקום רביעי בריצת 100 מטר משוכות בתוצאה של 15.08 שניות ובמקום שישי בריצת 100 מטר בתוצאה של 13.06 שניות.
באליפות ישראל באתלטיקה שנערכה ביולי 2005 סיימה בטאט במקום שישי בקפיצה לרוחק בתוצאה של 5.61 מטר.
באליפות ישראל באתלטיקה שנערכה ביולי 2006 זכתה בטאט במדליית כסף בקפיצה לרוחק בתוצאה של 5.93 מטר, אחרי סבטלנה גנזדילוב 6.24 מטר ולפני ניבה זיו (5.67 מטר) חברותיה לקבוצה.
באליפות ישראל באתלטיקה שנערכה ביולי 2007 זכתה בטאט בשתי מדליות, זהב וכסף.
מדליית זהב בקפיצה לרוחק בתוצאה של 6.03 מטר, לפני חברתה לקבוצה ניבה זיו (5.52 מטר) ונועה צור מאתלטי לידר ירושלים (5.51 מטר).
מדליית כסף, בריצת 100 מטר בתוצאה של 12.41 שניות, אחרי ריטה פוגרלוב שקבעה שיא אישי חדש של 11.84 שניות.
בתחרות שנערכה בחיפה ב-5 ביוני 2008 קבעה בטאט בקפיצה לרוחק שיא אישי חדש של 6.25 מטר.
באליפות ישראל באתלטיקה שנערכה ביולי אותה שנה היא זכתה בשתי מדליות זהב, בקפיצה לרוחק בתוצאה של 6.09 מטר, לפני סבטלנה גנזדילוב (5.65 מטר) וטל בן ארצי ממכבי חיפה כרמל (5.52 מטר) ובריצת 100 מטר משוכות בשיא אישי חדש של 13.98 שניות, לפני חברתה לקבוצה אולגה ברונשטיין 15.08 שניות.
באליפות ישראל באתלטיקה שנערכה ביולי 2009 זכתה בטאט בשתי מדליות, זהב וכסף.
מדליית זהב, בקפיצה לרוחק בתוצאה של 5.94 מטר, לפני חברותיה לקבוצה יוליה פושקריוב (5.87 מטר) וניבה זיו (5.75 מטר).
מדליית כסף, בריצת 100 מטר בתוצאה של 12.25 שניות, אחרי ריטה פוגרלוב מהפועל חולון (12.01 שניות) ולפני אולגה לנסקי (12.46 שניות).
שבועיים לאחר מכן, בתחרויות האתלטיקה של המכביה השמונה-עשרה שנערכו ביולי היא זכתה במדליית זהב, בקפיצה לרוחק בתוצאה של 5.94 מטר, לפני ניבה זיו (5.74 מטר) ויפעת זליקוביץ' (5.13 מטר).
באליפות ישראל באתלטיקה בשנערכה ביולי 2010 זכתה בטאט במדליית זהב בקפיצה לרוחק בתוצאה של 5.76 מטר, לפני שירה איאש השגים מערב ראשון לציון (5.39 מטר) ומיטב רוטפלד מהפועל אתלטי אורן השרון (5.24 מטר).
באליפות ישראל באתלטיקה שנערכה ביולי 2011 זכתה בטאט במדליית זהב בקפיצה לרוחק בתוצאה של 6.24 מטר, לפני ניבה זיו (5.52 מטר) וג'ומאן ג'ובראן מעירוני אחי נצרת (5.34 מטר).
רותם אור (נולדה ב-13 באוקטובר 1985) היא זמרת-יוצרת, מוזיקאית אלקטרו-פופ ישראלית, היוצרת בשנים האחרונות תחת שם הבמה טוטמו .
רותם אור נולדה בשיכון משפחות בבסיס חיל האוויר תל-נוף.
בילדותה נדדה בין בסיסי חיל האוויר, תל נוף ונבטים, בשל העובדה שאביה שירת כטייס קרב בחייל.
אור יוצרת מוזיקה אלקטרונית בז'אנר מוזיקלי, שהיא מגדירה כ"פיוצ'ר פולק", המשלב נגינה בכלים אקוסטיים וחשמליים בשימוש עם עבודת מחשב.
כבר מגיל צעיר העלתה אור שירים ושרבוטים לאתר "במה חדשה", דבר שהוביל אותה לבסוף להקלטת אלבום.
בשנת 2003, בזמן שירותה הצבאי, הוציאה את ה-EP הראשון שלה, "Lightly Easily", בחברת התקליטים הירושלמית העצמאית Fact Records.
באלבום ניתן לשמוע השפעות מוזיקליות הן מיוצרים ותיקים כמו קייט בוש, סיימון וגרפונקל ולאונרד כהן והן משמות חדשים יותר בעולם המוזיקה כמו פיונה אפל, טניה דונלי וקאט פאוור.
ב-2004 הקליטה אור גרסת כיסוי בעברית לשיר "One of us cannot be wrong" במסגרת פרויקט "שיר זר" של מגזין המוזיקה "השרת העיוור".
באלבום השתתפו, בין היתר, גבריאל בלחסן, שרון מולדאבי, שני קדר, סגול 59 ואמנים נוספים; האלבום היה זמין להורדה מהאתר בחינם, אך הפצתו נאסרה עקב בעיית זכויות יוצרים.
בשנת 2012, 9 שנים אחרי הוצאת ה-EP, הוציאה אור את אלבום הבכורה שלה, "Hard Magic".
באלבום זה עשתה אור כמעט הכול לבדה: כתיבה, הלחנה, הקלטה, הפקה ונגינה על מרבית הכלים.
את האלבום כולו היא הקליטה וערכה בביתה בהפקה עצמית.
ההשפעות המוזיקליות באלבום זה היו מיוצרים עדכניים יותר כמו ג'יימס בלייק, פייסט, ולאורה מארלינג.
האלבום זכה לשבחים ולחשיפה תקשורתית בעיתונות ובאתרי מדיה ישראליים ובבלוגים שונים בחו"ל.
מספר חודשים לאחר יציאתו יצאה גרסת רמיקס לאלבום, בשם "Re-Magic", בהפקת הדי ג'יי "ריג'ויסר", חבר ההרכב "באטרינג טריו" (The Buttering Trio).
בשנת 2014 החלה אור בעבודה משותפת עם המפיק רועי אביטל מההרכב האלקטרוני "גארדן סיטי מובמנט" על ה-EP החדש שלה, "Heavy as My Dreams".
האלבום, בשם Totemo (שמשמעותו מיפנית "מאוד" או "יותר"), יצא בלייבל BLDG5, וכלל 5 קטעים, אותם כתבה והלחינה אור.
את העיבוד וההפקה המוזיקלית עשתה יחד עם אביטל.
האלבום זכה לתגובות ולביקורות אוהדות בארץ ובעולם, בעיקר בשל השילוב הייחודי של פופ אינטליגנטי ואיכותי עם סאונד אלקטרוני עדין.
באחד מהראיונות אף הגדירו אותה כפורצת דרך בעולם הפופ - "Totemo Just Broke All Of Pop's Rules".
באוקטובר, אותה שנה, די בסמוך למועד יציאת האלבום, גילתה אור שהיא חולה בסרטן השד.
את דבר גילוי המחלה היא שיתפה בפוסט אישי בדף הפייסבוק שלה, והיא אף סיפרה על כך בגילוי לב במספר ראיונות באמצעי התקשורת השונים.
בתקופה זו, מיעטה אור בהופעות חיות, ובשל מצבה הבריאותי, קיימה את הופעת ההשקה הרשמית של האלבום בחלל אולפן ההקלטות של "אנובה", שם הקליטה.
בתחילת 2016, בחודש מרץ, הוציאה אור סינגל ראשון, "SeeSaw", מתוך ה-EP השני שלה, "Desire Path".
את הקליפ לשיר, צילמה וביימה אור בעצמה בסן פרנסיסקו, והוא אף זכה לבכורה באתר המגזין הנחשב Spin ולחשיפה יפה במגזיני מוזיקה נחשבים נוספים.
האלבום, בהפקה משותפת נוספת לה ולרועי אביטל, המשיך את הקו האלקטרוני הרך והסאונד האווירתי שהציגה באלבומיה הקודמים.
את העבודה על האלבום עשתה אור תוך כדי התמודדותה עם מחלת הסרטן, ובטקסטים שכתבה חשפה מעט מהתחושות והמחשבות שהציפו אותה באותה תקופה קשה.
את חלק מתהליך ההתמודדות והקושי עם המחלה חשפה אור בקליפ שיצא לסינגל השני מהאלבום, "Hits".
הקליפ, מעין סרט דוקומנטרי, המורכב מצילומי וידאו ביתיים שלה משלבים שונים של המחלה, זכה לתהודה גדולה ואף קיבל סקירה באתרים בחו"ל כמו Gorilla vs.
בנוסף, בסוף 2016 יצא האלבום במהדורת תקליט ויניל מיוחדת הכוללת את שני אלבומי EP שהוציאה: בצד הראשון "Desire Path", ובצד השני - "Heavy as My Dreams".
בחודש אוגוסט 2018, לרגל יום הולדתה ה-60 של קייט בוש, השתתפה אור בתוכנית רדיו מיוחדת על בוש, שהגישה נועה ארגוב בגלגלצ.
בתוכנית ביצעה אור את השיר Wow, מתוך האלבום "Lionheart" שיצא ב-1978. כמה חודשים מאוחר יותר הופץ השיר, יחד עם 2 ביצועים נוספים מאותה תוכנית, במדיה הדיגיטלית באמצעות חברת פטיפון (patiphon).
עוד באוגוסט, הוציאה אור את הסינגל "Origami".
השיר נולד, על פי מה שסיפרה בראיון, במהלך הטיפול הפסיכולוגי שעברה רגע לאחר שסיימה את הטיפולים שלה בסרטן.
מדובר בסינגל ראשון, מתוך האלבום הראשון המלא שלה (אחרי שני ה-EP שהוציאה בעבר), שייצא במהלך 2019 בשם Totemo- "Everything Happens Only Once".
הסינגל הרביעי והאחרון שיצא לקראת האלבום היה "Lungs and Liver".
יציאת כל הסינגלים לוו גם בקליפים עם אלמנטים ויזואליים מרשימים.
בחודש מרץ 2019 יצא אלבומה הראשון המלא בשם Totemo, "Everything Happens Only Once", המשך ישיר לשיתוף הפעולה שלה עם המפיק רועי אביטל.
באלבום 10 שירים אותם כתבה אור והפיקה בשיתוף עם אביטל.
כמו כן, שותפים באלבום גם רן יעקובוביץ' בכלי הקשה ותופים ועדן ברקת בסקסופון וקלרינט.
את העריכה וסדר השירים באלבום עשה בן זוגה לשעבר, איל פרידמן (קוואמי).
בינואר 2021 הופיעה בהופעת רשת, במסגרת המיזם החברתי-מוזיקלי Succulent Sessions.
במאי 2022 הוציאה EP בשם "Keep Burning".
ב-2014 חלתה בסרטן השד, ממנו החלימה.
בן זוגה היה מגיש הרדיו והמוזיקאי איל פרידמן (קוואמי), ממנו נפרדה אחרי שמונה שנים של זוגיות משותפת.
רותם גפינוביץ (נולדה ב-9 ביוני 1992) היא רוכבת אופניים ישראלית באופני כביש ובאופני הרים.
היא אלופת ישראל במרוץ הכביש לשנת 2015 ו-2024 אלופת ישראל באופני הרים לשנת 2015 ואלופת ישראל במרוץ נגד השעון שש פעמים, בשנים 2018, 2019, 2021, 2023, 2024 ו-2025. היא השתתפה באליפות העולם באופני כביש ב-2012. היא ייצגה את ישראל במרוץ הכביש באולימפיאדת פריז, באוגוסט 2024.
בשנים 2019 ו-2020 רכבה בקבוצה המקצוענית הגרמנית קניון-סראם .
בעונת 2022 היא רכבה בקבוצת Team Roland Cogeas Edelweiss בעונת 2023 היא רוכבת בקבוצה ההולנדית מדרג הקונטיננטל, Hess Cycling Team.
בישראל רוכבת תחת קבוצת IGP.
החלה לרכוב באופן תחרותי בגיל 10, תחילה, במסגרת קבוצת מצמן-דיסקונט בקטגוריית גיל 15-16. ולאחר מכן בקבוצת "500 ואט" בהדרכתו של אילן אולמן.
בכל אחת מהשנים 2010, 2011 ו-2012 בילתה חלק מהעונה בבלגיה ורכבה שם במרוצים במדי קבוצות נוער מקומיות.
ב-2010 אף ניצחה במרוץ בראבנצה פיל בקטגוריית הנערות.
ב-2012, בעת שרכבה עדיין בקבוצת 500 ואט, ייצגה את ישראל במרוץ הכביש באליפות העולם שהתקיימה בהולנד.
ב-2013 הצטרפה לקבוצת הנשים הבלגית טופספורט פלאנדרן .
במקביל, עברה ב-2013 להתאמן ולרכוב במרוצים בישראל בקבוצת IGP, בהדרכת צחי בויגן.
באביב 2016 רכבה במסגרת הקבוצה ההולנדית Jos Feron Lady Force.
במקביל ולאחר מכן, רכבה גם במסגרת נבחרת ישראל לנשים והייתה אחת המועמדות לייצג את ישראל באולימפיאדת ריו דה ז'ניירו (2016) (בסופו של דבר, ייצגה שני בלוך את ישראל באולימפיאדה).
בסוף עונת 2016 פורסם כי גפינוביץ הוחתמה בקבוצה ההולנדית WM3 Pro Cycling שנוסדה לאחר פירוק קבוצת הצמרת ההולנדית Rabobank-Liv Woman Cycling Team שנחשבה לאחת הקבוצות הבכירות בעולם מרוצי אופני הכביש לנשים.
בשורות WM3 Pro Cycling רכבה גם מריאנה ווס, הנחשבת כאחת מהרוכבות הגדולות בהיסטוריה של הענף.
גפינוביץ רכבה בשורות הקבוצה ההולנדית בעונות 2017 ו-2018 והוחתמה בסוף 2018, יחד עם אלופת ישראל, עומר שפירא, בקבוצה הגרמנית קניון-סראם .
גפינוביץ נבחרה על ידי איגוד האופניים הישראלי לייצג את ישראל במשחקים האולימפיים בפריז 2024. היא השתתפה במרוץ הכביש האולימפי שאורכו 157.6 קילומטר.
היא הצליחה להיכנס לקבוצת בריחה, אלא שזו הורכבה מרוכבות חלשות יחסית והושגה על ידי הדבוקה כשנותרו כ-60 ק"מ עד קו הסיום בגני טרוקדרו שבפריז.
בסיום דורגה גפינוביץ במקום ה-77, בפיגור של 14:19 דקות אחרי המנצחת מארצות הברית, קריסטן פוקנר .
2011 - מקום שלישי באליפות ישראל - מרוץ נגד השעון
2012 - מקום שני באליפות ישראל - מרוץ כביש
2012 - מקום שני באליפות ישראל - מרוץ נגד השעון
2013 - מדליית כסף במכביה התשע-עשרה - מרוץ כביש
2015 - מקום ראשון באליפות ישראל - מרוץ כביש
2015 - מקום שני באליפות ישראל - מרוץ נגד השעון
2016 - מקום שני באליפות ישראל - מרוץ כביש
2018 - אלופת ישראל במרוץ נגד השעון
2018 - מקום שני באליפות ישראל - מרוץ כביש
2019 - מקום שלישי במרוץ מעלה העקרבים - מרוץ נגד השעון (קטגוריה 1.2 UCI)
2019 - אלופת ישראל במרוץ נגד השעון
2021 - אלופת ישראל במרוץ נגד השעון
2023 - אלופת ישראל במרוץ נגד השעון
2024 - אלופת ישראל במרוץ נגד השעון
2025 - אלופת ישראל במרוץ נגד השעון
2015 - מקום ראשון באליפות ישראל באופני הרים
2017 - מקום ראשון באליפות ישראל
רותם ארליך (נולד ב-10 באפריל 1969) הוא כדורסלן עבר ישראלי.
שיחק בעמדת הרכז, גובהו 1.80 מטר.
רותם ארליך נולד ברמת השרון.
למד בתיכון רוטברג ברמת השרון, וזכה פעמיים עם נבחרת הכדורסל של התיכון באליפות לבתי ספר תיכוניים, בקבוצה בה שיחק גם נדב הנפלד.
באליפות העולם לתיכונים זכתה הקבוצה במקומות השני והשלישי במהלך שתי עונות.
גדל במחלקת הנוער של רמת השרון.
בעונת 1987/88 הצטרף להפועל תל אביב.
בעונה שלאחר מכן שיחק בקבוצת נעוריו א.ס.
רמת השרון, ששיחקה אז בליגה הארצית השנייה.
בתום העונה עלתה הקבוצה לליגה הלאומית.
ארליך המשיך בקבוצה שתי עונות נוספות, ובתום עונת 1991/92 ירדה הקבוצה ליגה.
לאחר שעזב את רמת השרון בשנת 1992 הוא חתם בבני הרצליה.
בעונת 1994/95 הוא זכה עם הקבוצה בגביע המדינה.
בעונה זו רשם 9.3 נקודות למשחק, ו-3.1 אסיסטים בממוצע.
ב-1995 חתם ב הפועל אילת, ועונה לאחר מכן הצטרף למכבי רעננה.
בשתי העונות הראשונות בהן שיחק ברעננה, סיימה הקבוצה במקום השני בליגה הסדירה והגיעה לחצי גמר הפלייאוף.
במהלך העונה השלישית שלו בקבוצה, עבר למכבי גבעת שמואל.
שיחק גם במכבי ראשון לציון, הפועל חולון ובאליצור אשקלון.
בעונת 2001/02 חזר לשחק בראשון לציון, ובסיום העונה הודיע על פרישתו ממשחק, בעקבות פציעות חוזרות בקרסול.
ארליך קלע בליגה הראשונה 2208 נקודות.
ארליך היה חבר בנבחרת הנוער ובנבחרת ישראל בכדורסל, נודע כמוסר אסיסטים מצטיין.
בשנת 2007 שימש כעוזר המאמן עדי אזולאי במכבי ראשון לציון.
כיום (2017) ארליך משמש כמאמן אישי בכדורסל ופרשן טלוויזיה.
בנו עמית ארליך הוא שחקן בני הרצליה.
רותם עטר (נולדה ב-7 בינואר 1985) היא מתרגמת פרוזה ושירה מצרפתית ומאנגלית לעברית.
זוכת פרס שרת התרבות ליצירה ספרותית לשנת 2019.
רותם עטר למדה בתיכון תלמה ילין.
בוגרת תואר ראשון בספרות כללית והשוואתית ובספרות צרפתית באוניברסיטה העברית ותואר שני בלימודי תרגום באותה אוניברסיטה.
למדה ספרות צרפתית בסורבון, שבפריז, צרפת.
תרגומיה פורסמו בכתבי העת דחק - כתב עת לספרות טובה, ננופואטיקה ועיתון 77. חברת עמותת מקום לשירה, שותפה לעריכת פסטיבל השירה בירושלים, "מטר על מטר" ומנהלת את מרכז מקום לשירה בחיפה.
בוגרת תוכנית מנהיגות בתרבות יהודית של מכון מנדל.
נשואה לדוד ואם לבן ולבת.
""צוואתו של מוקיון" מאת ז'ול ואלס (הוצאת זיקית, 2013)
"תרגילים בסגנון" מאת רמון קנו (הוצאת מקום לשירה, 2016)
"זכרונותיו של חבר" מאת אוקטב מירבו (הוצאת לוקוס, 2017)
"חוש המאבק" מאת מישל וולבק (יחד עם שרון רוטברד, הוצאת בבל, 2017)
"שנה" מאת ז'אן אשנוז (הוצאת לוקוס, 2018)
"צבע החלב" מאת נל ליישון (הוצאת תשע נשמות, 2018)
"על רוח הספרות" מאת מאדאם דה סטאל (הוצאת דחק, 2019)
"חובב הספרים" מאת שארל נודייה (הוצאת נהר, 2021)
"שיר שמרפא דגים" מאת ז'אן פייר סימאון (צלטנר, 2021)
"קשת הרגשות שלי" מאת אורלי שיין שו שין (צלטנר, 2021)
"המופע של גארי" מאת נל ליישון (הוצאת תשע נשמות, 2022)
"לחיות עם המתים שלנו" מאת דלפין הורווילר (הוצאת לוקוס, 2023)
"הכול (לא) בסדר" מאת דלפין הורווילר (הוצאת לוקוס, 2025)
"כחול אינו מרעיש": אנתולוגיה של שירה צרפתית עכשווית (2020-1960), הוצאת מקום לשירה, 2021
רותם גרטל (נולדה בשנת 1964) היא שחיינית עבר ישראלית, שיאנית ישראל בשחייה במשחי השליחות.
גרטל גדלה בקיבוץ זיקים והתאמנה בקבוצת הפועל אשכול ובהמשך בקבוצת השחייה הפועל בני שמעון בהדרכת אברי גביש.
באליפות ישראל שנערכה בסוף אוגוסט 1979 סיימה גרטל במקום חמישי במשחה ל-100 מטר חופשי בתוצאה של 1:05.15 דקות ובמקום שישי במשחה ל-100 מטר גב בתוצאה של 1:17.56 דקות.
באליפות ישראל שנערכה בסוף אוגוסט 1980 סיימה גרטל במקום רביעי במשחה ל-100 מטר גב בתוצאה של 1:14.34 דקות ובמקום שישי במשחה ל-100 מטר חופשי בתוצאה של 1:03.79 דקות.
בתחרות שמונה האומות שנערכה בקיאסו, שווייץ בתחילת יולי 1981 סיימה גרטל במקום שמיני במשחה שליחות 4x100 מטר חופשי ביחד עם עופרה מוניוז, יונת לב ופבי סקלרובסקי בתוצאה של 4:16.48 דקות.
בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה סיימה גרטל במקום רביעי במשחה שליחות 4x100 מטר מעורב, ביחד עם ליאור בירקאן, נוגה ויזל והדר רובינשטיין בתוצאה של 4:40.34 דקות.
באליפות ישראל בשחייה שנערכה בווינגייט בסוף חודש אוגוסט אותה שנה היא זכתה במדליית כסף, במשחה ל-50 מטר חופשי בתוצאה של 28.74 שניות, אחרי עופרה מוניוז (28.55 שניות) ולפני ליאור בירקאן (29.32 שניות).
רותם ידלין (נולדה ב-2 בפברואר 1981) היא ראש המועצה האזורית גזר החל מנובמבר 2018.
כלת פרס רפפורט לנשים פורצות דרך 2023 וזוכת אות הוקרה לאשת השנה במגזר הציבורי.
הוענק לה תואר לשם כבוד של לשכת עורכי הדין 2015 על פעילותה לצמצום פערים חברתיים בישראל.
ידלין נולדה לקארן ואלוף עמוס ידלין, נכדה לחבר הכנסת ושר החינוך לשעבר אהרן ידלין, נינה לחבר הכנסת ויו"ר ועדת החוץ והביטחון של הכנסת לשעבר דוד הכהן וחימשה למרדכי בן הלל הכהן.
בילדותה גדלה בבסיסי חיל אוויר שונים וביישוב כרמי יוסף.
למדה ביישוב בית חשמונאי והדריכה בתנועת הנוער מכבי צעיר.
בשירותה הצבאי התנדבה לקורס טיס, באחד הקורסים הראשונים שאפשרו גיוס לנשים.
לאחר שנשרה מקורס הטיס, שירתה בחיל האוויר בתפקיד קצינת מבצעים בטייסת "בז" והשתחררה בדרגת סגן.
במהלך שירותה הצבאי קיבלה פעמיים אות קצינה מצטיינת.
לאחר שחרורה מצה"ל למדה משפטים באוניברסיטת תל אביב.
במהלך לימודיה הייתה ממקימי התכנית "בר פלוגתא" לדיונים משפטיים בנושאים אקטואליים שעל סדר היום הציבורי.
בשנים 2005–2009 עבדה כעורכת דין במשרד גולדפרב זליגמן ושות' והתמחתה בליטיגציה מסחרית של חברות בינלאומיות.
בשנים 2009–2013 שימשה כיועצת למזכיר הממשלה צבי האוזר, בתקופת ממשלתו השנייה של בנימין נתניהו.
בתקופה זו כיהנה גם כנציגת משרד ראש הממשלה בוועדה לאסטרטגיה ותכנון של הסוכנות היהודית.
וכחברת הנהלת המועצה הציבורית של מרכז זלמן שזר לחקר תולדות העם היהודי.
בשנת 2013 עברה הכשרה בתוכנית "מעוז" למנהיגות ציבורית ערכית בחברה הישראלית.
בשנת 2013 החלה לעמוד בראש התוכנית אוניברסיטה בעם ולקראת סיום תפקידה קיבלה ב-2016, תואר לשם כבוד מלשכת עורכי הדין על פעילותה לצמצום פערים חברתיים בישראל.
כיהנה כחברה בוועד האגודה ובוועד המקומי ביישוב כרמי יוסף, והיא דירקטורית במכללת לוינסקי לחינוך.
בשנת 2017 השלימה לימודי תואר שני במינהל ציבורי מאוניברסיטת הרווארד במלגת קרן וקסנר למנהיגות ציבורית בישראל.
במסגרת הבחירות המוניציפליות 2018 באוקטובר 2018, נבחרה לראשות המועצה האזורית גזר.
ידלין ניצחה את ראש המועצה הוותיק פטר וייס בפער של 157 קולות וזכתה ב-41.37% מהקולות הכשרים.
בקמפיין שניהלה התייחסה בעיקר לנושאי חינוך, מינהל תקין, פיתוח היישובים ושמירה על צביונה הכפרי של המועצה.
בשנת 2024, התמודדה לקדנציה שנייה בבחירות לרשויות המקומיות ובהיותה המועמדת היחידה במועצה היא הוכרזה כזוכה ביום הבחירות.
ידלין הובילה מספר מאבקים לשמירה על המרחב הכפרי והשטחים הפתוחים והחקלאיים בגזר.
ידלין נאבקה על הרפורמה בחקלאות; נאבקה עבור המושבים כפר ביל"ו וגני יוחנן בותמ"ל קריית עקרון, והצליחה לצמצם את כמות השטחים החקלאיים שנלקחו בתוכנית; ידלין היא היחידה מבין ראשי הרשויות באזור, שפעלה למען החמרת הרגולציה על מפעל נשר.
מאז כניסתה לתפקיד ראשת המועצה בשנת 2018, ידלין הרחיבה את תקציב החינוך במועצה אזורית גזר ביותר מ-40%.
התקציב הושקע בפיתוח ושדרוג התשתיות ומבני החינוך והקמת מרחבי למידה; הקמת בית ספר יסודי אזורי חדש; הכללת מגוון במערכת החינוך, תוך הכללת גני ילדים חרדיים ביישוב שעלבים לתוך מערכת החינוך הממלכתית-ציבורית, הכנסת בית ספר האנתרופוסופי "מעיין" למערכת החינוך הציבורית במועצה והקמת בית הספר הדמוקרטי-מונטסורי "דרור" ביישוב בית חשמונאי.
במרחב החינוך המיוחד, נפתחו לראשונה במועצה כיתות וגני תקשורת לילדים על הרצף האוטיסטי, הורחב המענה למשפחות צמי"ד (צרכים מיוחדים) ונפתחה פעילות תנועת הנוער "כנפיים של קרמבו" בגזר.
ידלין בלטה בקרב ראשי הרשויות שהובילו את תחום החינוך בתקופת הקורונה; והיא ממובילי הפורום לחיזוק החינוך הממלכתי-עברי בישראל
ידלין קידמה אזור תעסוקה גדול, בשיתוף עם עיריית רמלה, לאחר שהיה תקוע במשך שנים ארוכות
בשנת 2021, נבחרה מועצה אזורית גזר לפיילוט מורשת מרחבית של משרד המורשת, כתפיסה מרחבית של כלל השטחים הפתוחים במועצה כמרחב מורשת הכולל בתוכו אתרי מורשת פיזיים, יערות ואתרי טבע, בשיתופי פעולה עם קק"ל, רשות הטבע והגנים ומשרדי ממשלה נוספים.
בשנת 2019, יצרה שותפות עם מרתון ישראל והביאה את מרוץ הבוז'ולה הבינלאומי למועצה אזורית גזר, בו רצים בין כרמי ויקבי המועצה.
מועצה אזורית גזר בראשותה דורגה ראשונה במדד הדיגיטליות למועצות אזוריות לשנת 2022 ודורגה ראשונה במדד השקיפות של "שקיפות בינלאומית ישראל" למועצות אזוריות לשנת 2022.
ידלין נבחרה כאחת מ-20 ראשי ערים בישראל למחזור הראשון של התכנית למנהיגות עירונית בלומברג-סגול.
בשנת 2015 התמנתה כחברת הוועדה הציבורית של משרד התפוצות לשאלת ציבורים בעלי זיקה לעם היהודי, תפקיד אותו מילאה עד לשנת 2018.
בנוסף, כיהנה כחברת דירקטוריון במכללת לוינסקי לחינוך, משנת 2015 ועד 2020, עת התקבלה ההחלטה על מיזוג מכללת לוינסקי ומכללת וינגייט.
משנת 2015, מכהנת כחברת המועצה המייעצת של המכון האירו-ים תיכוני.
מנובמבר 2018, ידלין משמשת גם כחברת מועצת איגוד ערים איילון ויו"ר ועדת ביקורת של האיגוד, וכחברת דירקטוריון וועדת כספים של החברה למשק וכלכלה של השלטון המקומי.
ומשנת 2020 חברת דירקטוריון רשות העתיקות.
ידלין נשואה לרועי ואם לשלושה ילדים.
רותם ברוכין (נולדה ב-12 במאי 1982) היא סופרת, מחזאית, תסריטאית ובמאית ישראלית; כלת פרס גפן תשע פעמים - יותר מכל סופר ישראלי אחר.
רותם ברוכין נולדה בפתח תקווה וגדלה בגבעת שמואל.
היא בוגרת תואר ראשון בתסריטאות בחוג לקולנוע באוניברסיטת תל אביב.
ברוכין החלה לפרסם סיפורים קצרים בסוגת הפנטזיה בשנת 2004. סיפוריה הרבים התפרסמו בפלטפורמות מקוונות שונות בהן מגזין האגודה הישראלית למדע בדיוני ולפנטסיה, המגזין המקוון "בלי פאניקה" ואסופת הסיפורים האלקטרונית "געגועים למחר" ובדפוס במגזין חלומות באספמיה, המימד העשירי ומגזין מרקורי.
בנוסף, כתבה ברוכין לשבועון הנוער ראש 1 סיפורים מתמשכים שפורסמו בעיתון במשך כשנתיים.
סיפוריה מפורסמים באופן קבוע באסופת הסיפורים הספקולטיבית הישראלית היה יהיה מאז הוצאת הכרך הראשון של האסופה בשנת 2009.
שישה עשר מסיפוריה היו מועמדים לפרס גפן בתחום המדע הבדיוני והפנטזיה וברוכין היא כלת תשעה פרסי גפן.
בשנת 2007 זכתה בפרס על סיפורה הקצר "במראה".
בשנת 2013 זכתה בפרס על סיפורה "הפוך, לקחת".
בשנת 2014 זכתה בפרס על סיפורה "וויסקי בקנקן".
בשנת 2017 זכתה בפרס על סיפורה "מציאות ואבידות".
בשנת 2018 זכה סיפורה "הפוך, לקחת" בפרס גפן מיוחד, ה"רטרו גפן", שחולק לרגל 20 שנה לפרס, אשר כל מועמדי הפרס בעבר היו מועמדים לו.
בשנת 2019 זכתה בפרס על סיפורה "הדרקון האחרון שלי".
מחזותיה של ברוכין הוצגו בתיאטרון צוותא, תיאטרון סוזן דלל, במרכז העירוני לקהילה הגאה בתל אביב ומעל במות נוספות.
כמו כן כתבה מספר פרקים לסדרת הטלוויזיה לנוער החולמים ששודרה בערוץ הילדים של HOT.
בשנת 2022 ראה אור בהוצאת זמורה ביתן רומן הביכורים שלה "שומרי הערים", המבוסס על עולם רוחות הערים שיצרה בסיפוריה הקצרים.
הספר זכה בפרס גפן לספר המקור הטוב ביותר לשנת 2023. באותה שנה זכתה במקביל בפרס גם בקטגוריית הסיפור הקצר הטוב ביותר על הסיפור "ברד כחול-מסטיק", המבוסס גם הוא על עולם רוחות הערים.
במראה (המימד העשירי, גיליון 29, 2007) – זוכה פרס גפן
הלכתי לאיבוד, תיכף אשוב (היה יהיה, 2009)
מרק עם שקדיות (היה יהיה, 2010)
הפוך, לקחת (היה יהיה, 2012) – זוכה פרס גפן וכן פרס רטרו גפן
וויסקי בקנקן (היה יהיה, 2013) – זוכה פרס גפן
הרועה האחרון (2013) - במאית משנה
מים בטעם אבק (בלי פאניקה, 2015)
מציאות ואבידות (היה יהיה, 2016) – זוכה פרס גפן
הדרקון האחרון שלי (היה יהיה, 2018) – זוכה פרס גפן
ברד כחול מסטיק (היה יהיה, 2022) - זוכה פרס גפן
שומרי הערים (2022) - זוכה פרס גפן
רותם אנרגיה מחצבים (רא"מ) או בשמה הנוכחי REM - Reverse Engineered Materials היא שותפות מוגבלת המתכננת להקים מתקן להפקת נפט וחשמל מתרומה אנרגטית של כ-60% פסולת פלסטיק (מתחנות מיון פסולת) ו-40% פצלי שמן.
המתקן ימחזר כ-20% מפסולת הפלסטיק בישראל ויכפיל את היקף המיחזור בישראל פי ארבעה (שעומד כיום על כ-7%).
מנובמבר 2018 נסחרת בבורסה לניירות ערך בתל אביב.
שותפות רותם אנרגיה מחצבים (רא"מ) הוקמה בשנת 2016 על ידי השותף הכללי, Northwood Exploration Israel Ltd, השותף הכללי עד לאחרונה היה בשליטת משפחת קאסלה האוסטרלית המחזיקה בחברה קידוחי מינרלים בשם Australian Mineral Water Drilling.
משנת 2011 מחזיק Northwood Exploration Israel Ltd ברישיון רותם מזרח לפצלי שמן באזור ייעודי הסמוך לאזור התעשייה מישור רותם, בשטח כולל של למעלה מ-2,900 דונם (למעשה אזור התעשייה מישור רותם הוא המקום הבודד בישראל בו חוצבים פצלי שמן וזאת לאור איכות המרבץ וכרייה משולבת של פצלי שמן בישראל) .
ביוני 2018, עקב ביקוש מועט, לא צלח ניסיון להנפיק יחידות השתתפות של השותפות בבורסה לניירות ערך בתל אביב.
בנובמבר 2018 הושלם גיוס הון של כ-28 מיליון ש"ח (כ-5.6 מיליון ש"ח מתוכם הוזרמו על ידי השותף הכללי) ויחידות ההשתתפות של רותם אנרגיה מחצבים נרשמו למסחר בבורסה, והעברת הזכויות לשותפות אושרה על ידי משרד האנרגיה.
בהמשך, הכריז הממונה על ענייני הנפט במשרד האנרגיה על מרבץ פצלי השמן שבשטח הרישיון כעל תגלית, זאת לאחר שאושרה תוכנית העבודה של השותפות בשטח הרישיון.
באוגוסט 2019 חתמה רותם אנרגיה על מזכר הבנות עם בעל הזכות לכריית פוספטים על כרייה משולבת של פצלי שמן המהווים טפל לפוספטים בשטח התגלית של השותפות במישור רותם.
נכון לנובמבר 2019 שוקדת השותפות על הכנת תוכנית להקמת מתקן להפקת נפט וחשמל באזור התעשייה מישור רותם.
בדצמבר 2019 השלימה השותפות סבב גיוס בהיקף של כ-7.5 מיליוני ש"ח.
גיבוש הסגירה הפיננסית לטובת תחילת העבודה צפוי ברבעון הראשון של שנת 2022, הקמת המתקן מתוכננת להתחיל בסוף שנת 2022 ותחילת הפעילות המסחרית של רותם אנרגיה צפויה בשנת 2025.
בדצמבר 2020 השלימה השותפות הנפקה פרטית למספר גופים מוסדיים בהיקף של כ-6.1 מיליוני ש"ח.
יו"ר השותפות הוא ד"ר יעקב מימרן, בעבר הממונה על ענייני הנפט במשרד האנרגיה, והמנכ"ל הוא ג'אק סבג.
עם חברי דירקטוריון השותפות נמנה חבר הכנסת לשעבר איתן כבל.
ב-31 במאי 2021, אישרה הוועדה המחוזית דרום לשותפות רא"מ להתקדם עם הפרויקט כמתוכנן בכפוף לתסקיר סביבתי מחמיר.
ההצעה כוללת בין היתר, הצעה לתכנון, רכש והקמה של המתקן כולל הצעה טכנית לכל יחידות המתקן.
בנוסף הגיש קבלן ההקמה מכתב כוונות לא מחייב למימון 85% מעלות עבודות תכנון, רכש והקמה של מתקן ההפקה.
עוד דווח כי התמורה שננקבה בהצעה המקדמית לביצוע עבודות תכנון, רכש והקמה (EPC Works), של המתקן עומדת סך של כ-420 מיליון דולר.
באוקטובר 2021 הודיעה השותפות כי ביצעה שיפור טכנולוגי משמעותי במתקן ביחד עם חברת Enefit העולמית אשר יאפשר הקטנת זינה של כ-25% פצלי שמן וצמצום משמעותי של פליטות הפחמן דו-חמצני.
כמות פצלי השמן תקטן בכ-25% (שווי ערך לכ-450 אלף טון).
המהלך נעשה כחלק ממאמץ החברה לפעול בהתאם לסטנדרטים סביבתיים הגבוהים ביותר.
בפברואר 2022 הודיעה השותפות כי חתמה על מכתב כוונות עם חברה ישראלית הפועלת בתחום הנפט, על פיו בכוונת הצדדים לבחון אפשרות להתקשרות בהסכם במסגרתו השותפות תספק ללקוח נפט אלטרנטיבי שייוצר במתקן החברה.
באוגוסט 2022 הודיעה החברה על בחינת אפשרות לשיתוף פעולה להקמת מתקן אגירת אנרגיה בסוללות (מערכת אגירת אנרגיה), בשטח המתקן שהשותפות מתכננת להקים במישור רותם.
שיתוף הפעולה העתידי יתבצע ביחד עם חברת איי-סטורג'.
באמצעות טכנולוגיית SHC (Solid Heat Carrier) זרם מוצקים נושא חום המבוסס על תהליך פירוליזה של פסולת פלסטיק עם פצלי שמן.
הטכנולוגיה שפותחה על ידי חברת enefit, מאפשרת מחזור פסולת פלסטיק שעד היום לא התאפשר בצורה קונבנציונלית.
פסולת הפלסטיק היא שארית מתקני מיון, פסולת פלסטיק חקלאית ופסולת פלסטיק תעשייתית שעד היום יועדה להטמנה.
לאחר שעברה ייבוש וגריסה פסולת הפלסטיק מוזנת ביחד עם פצלי שמן וזרם מוצקים נושא חום אל ראקטור הפירוליזה בסביבה אינרטית(ללא נוכחות חמצן).
בתהליך זה מתבצע פירוק של חומר אורגני על ידי חימומו לטמפרטורה גבוהה ללא נוכחות חמצן (להבדיל משריפה), מה שמאפשר למתקן לעמוד בתקן האירופי המחמיר ביותר למזהמים (BREF).
כתוצאה מהתגובה הכימית פסולת הפלסטיק הופכת לאדים פחמימנים.
האדים עוברים תהליך עיבוי והופכים בחזרה לנפט גולמי.
פירוליזה היא תהליך פירוק תרמי של חומרים אורגניים בתנאים של היעדר חמצן בסביבה אינרטית.
פירוליזה של פסולת פלסטיק מאפשרת "הנדסה לאחור" – השבת פלסטיק למקורות מהם נוצר: נפט וגז.
העדר חמצן בתהליך מצמצם את היקף הפליטות של מזהמים.
המתקן המתוכנן יכלול בנוסף תחנת כוח שמטרתה ייצור חשמל מהחום השיורי שמופק בתהליך בתהליך הקוגנרציה, יחידת ייצור כימיקלים לתעשיות המשך ולתעשיית הדשנים, יחידת ייצור אפר לשימושים ביתיים (ביניהם חול חתולים) ולתעשייה.
במהלך השנים 2021-2022 השותפות ערכה דוח אימפקט ביחד עם חברת דלויט.
השותפות בחנה את השפעת הפעילות שלה על 3 מדדים:
הערכת התרומה של פעילות השותפות לטיפול בפסולת ולחיסכון באתרי הטמנה וקרקעות בדרום הארץ- נמצא כי טיפול מצטבר של 6.8-7.3 מיליון טון פסולת פלסטיק עד שנת 2050, עשוי לצמצם את משקל הפסולת המוטמנת באזור הדרום בכ6-9% ואת נפח הפסולת המוטמנת באזור הדרום בכ13-22%.
נמצא כי בתרחיש נמוך צפוי הפרויקט למנוע את הצורך בהקמת 1.7 מטמנות ו-19,100 דונם ובתרחיש גבוה 2.7 מטמנות ו-30,600 דונם.
הערכת התרומה הפוטנציאלית של פעילות השותפות לחיסכון בהוצאה הציבורית על בריאות הציבור- ממצאי הדוח מראים כי חיסכון הפליטות השנתי הצפוי מהפעילות מוערך בכ-4,077 טון מזהמים, כאשר כ-99.6% מהם הם מזהמי אוויר.
כתוצאה מכך צפויה פעילות המתקן לחסוך למערכת הבריאות בין 200 מיליון ₪ בשנה ועד ל-400 מיליון ₪ בתרחיש הגבוה.
הערכת התרומה של פעילות השותפות לצמצום אירועי דליפות נפט הנובעות מיבוא נפט לישראל- הקמת המתקן עשויה להוריד את תדירות האירועים בהם דלפה כמות משמעותית של נפט כתוצאה מייבוא נפט לישראל בכ-2.7-4.3%.
היקף הנפט שדליפתו תחסך מוערך בכ-438 עד כ-698 אלף טון.
עתודות פצלי השמן בשטח תגלית רותם מזרח נאמדות בכ-245 מיליון טון, מהם ניתן להפיק כ-135 מיליון חביות נפט שיגדילו את היקף ייצור הנפט בישראל והפחתת התלות בייבוא נפט ממדינות זרות.
רותם אנרגיה מחצבים מתעתדת להקים במישור רותם מתקן להפקת נפט וחשמל, אשר יוזנו בכ-1.35 מיליון טון פצלי שמן שייכרו בשטח ובכ-200,000 טון פסולת פלסטיק המיועדת להטמנה.
אולם, התרומה האנרגטית של פסולת הפלסטיק תהווה כ-60% מהתהליך, בעוד פצלי השמן יהוו כ-40% בלבד.
שיטות לכרייה סגורה (תת-קרקעית) משמשות במכרות פצלי שמן באסטוניה (משם הובאה הטכנולוגיה).
לפי דו"ח של משרד הביקורת הראשי של אסטוניה משנת 2014: "זיהום האוויר שנגרם כתוצאה מהסקטור של פצלי השמן מהווה יותר מ-70% מכל הפליטות באסטוניה, והפליטות של תעשיית הפצלים מגיעה לכ-70% מהפסולת הבלתי-מזיקה, ול-82% מהפסולת המזיקה".
שיטת ההפקה של רא"מ היא שיטת ה-ex-situ המבוססת על כריית פצלי השמן במכרה פתוח (וזאת להבדיל מאסטוניה המשתמשת בשיטת כרייה תת-קרקעית).
פצלי השמן מועברים במצבם הגולמי באמצעות מסוע למתקן ההפקה שיוקם בסמוך לשטח המכרה ולהמשך עיבוד בתנאים סגורים ומבוקרים יחד עם פסולת פלסטיק לשם הפקת נפט וחשמל.
רותם ישראל (נולדה ב-3 בינואר 1988) היא מנחת טלוויזיה ישראלית שבעברה שימשה שדרנית ספורט.
ישראל למדה בתיכון קריית שרת בחולון.
בנערותה שיחקה בקבוצת הכדורסל אליצור חולון אך פרשה לפני גיוסה.
היא בוגרת תואר ראשון בתקשורת וניהול במכללה למנהל.
את שירותה בצה"ל עשתה כמפקדת כיתת בנים בקורס מ"כים וכמדריכת קליעה בבה"ד 12 בצריפין.
לאחר שחרורה מהצבא עבדה כמלצרית בבראסרי והשתתפה בקורס כתבים ושדרי ספורט מטעם המכללה למנהל.
וב-2014 הצטרפה לערוץ הספורט כעוזרת הפקה.
ב-2015 הייתה מגישה מחליפה ומבזקנית בתוכנית הבוקר של הערוץ "בוקר ספורט עם סלוצקי ודומינגז".
באותה שנה שימשה כשדרנית קווים במשחקים המרכזיים של ליגת העל בכדורגל, ליגת העל בכדורסל ובמשחקי היורוליג של מכבי תל אביב.
ב-2016, למשך מספר חודשים, שימשה ככתבת הראשית לענייני מכבי תל אביב בכדורגל, אך פרשה מתפקיד זה כדי לממש את שאיפתה להיות מגישה בערוץ.
באותה שנה החלה להגיש את התוכנית היומית "מגרש פתוח" בערוץ הספורט יחד עם טל ברמן.
ב-2019 המשיכה להגיש את התוכנית לצד שרון פרי ודניאל זילברשטיין.
ב-2017 שבה לקחת חלק בתוכנית "בוקר ספורט", אך הפעם כמגישה הראשית של התוכנית, יחד עם דניאל זילברשטיין.
מקיץ 2018 ועד חורף 2021 שימשה כפרשנית לצד ניב רסקין בתוכנית "נינג'ה ישראל", שמשודרת בקשת 12.
מ-2 במאי 2021 ועד 1 בינואר 2023 הגישה, לצדו של אברי גלעד (כמחליפתה של טלי מץ), ובהמשך, לצידם של מירי מיכאלי וצביקה הדר את התוכנית היומית "העולם הבוקר" ברשת 13.
ב-24 בינואר 2022 החלה להגיש גם את תוכנית המציאות "המסעדה הבאה" ברשת 13.
במרץ 2023 הייתה חברה בוועדת פרס ישראל לספורטאים מצטיינים, אשר החליטה לבסוף שלא להעניק את הפרס לאיש.
בנובמבר 2023 חזרה להגיש את "העולם הבוקר", ביחד עם עומר ירדני, לאחר שגאולה אבן בחרה לפרוש מהגשת התוכנית.
במקביל, בראשית 2024 החלה להגיש את המגזין השבועי "נדל"ן בצו השעה", גם הוא ב"רשת 13", לצידו של עורך הדין ירון טיקוצקי.
ישראל היא גם המנהלת המקצועית ומרצה ב"קול הספורט" - הכשרה למקצועות התקשורת, שנוסד על ידי עמית הורסקי ב-2013.
ישראל נשואה לשף גיא בנדלר.
רותם ליברזון (נולדה ב-11 בינואר 1967) היא שפית, מחברת ספרי בישול, עיתונאית ומנחת תוכניות בישול בטלוויזיה.
ליברזון נולדה, והתחנכה בתל אביב.
סיימה לימודים לתואר ראשון בכלכלה וניהול עסקים ב-NYIT בניו יורק.
ולאחר מכן, למדה תואר ראשון בפסיכולוגיה במרכז הביתנחומי הרצליה.
בשנת 1994 למדה במכון הקולינרי הצרפתי, בית ספר לבישול צרפתי במנהטן, וסיימה בהצטיינות.
בשנת 1990 עברה להתגורר בניו יורק ל-11 שנים.
היא החלה לעבוד במסעדות בניו יורק.
בשנת 2000 חזרה לישראל והחלה לעשות סדנאות בישול בביתה.
בשנת 2012 הקימה בלוג אוכל.
בשנת 2016 הוציאה את ספרה הראשון "מטבח אישי" ובשנת 2018 הוציאה את ספרה השני "מטבח פרסי".
בנוסף, יש לה מדור קבוע ב"השולחן".
ליברזון השתתפה בשלוש תוכניות טלוויזיה "בישול ביתי" בערוץ האוכל, תוכנית "מתכון מנצח" בערוץ Foody ותוכנית "בריאה להשחית" בערוץ הבריאות.
מטבח אישי (רותם ליברזון, 2016)
מטבח פרסי (רותם ליברזון, 2018)
רותם חטואל (נולד ב-12 באפריל 1998) הוא כדורגלן ישראלי המשחק בעמדות הקיצוני והחלוץ בהפועל חיפה, בהשאלה מהפועל באר שבע.
חטואל נולד וגדל בחצור הגלילית, כבן למשפחה בת ארבעה ילדים.
מגיל תשע עד גיל 14 שיחק בקבוצות הילדים של מכבי חיפה, ממנה עבר לקבוצת הנוער של עירוני קריית שמונה.
ב-22 באפריל 2017 ערך את הופעת הבכורה שלו בקבוצה הבוגרת, בהפסד 2–3 להפועל רעננה.
ב-30 ביולי הבקיע את שער הבכורה שלו בקבוצה, בניצחון 0–4 על הפועל עכו במסגרת גביע הטוטו.
ב-29 בינואר 2019 עבר בהשאלה להפועל עכו מהליגה הלאומית.
ב-8 באוגוסט 2019 חתם בהפועל רמת השרון, אך כחודש וחצי לאחר מכן שוחרר וחתם בהפועל אום אל-פחם.
ב-6 בפברואר 2020 חתם במכבי אחי נצרת, ובאותה עונה הבקיע שמונה שערים בכל המסגרות.
ב-12 באוגוסט 2020 חזר לליגת העל וחתם בהפועל באר שבע.
במהלך העונה היה שותף לעליית הקבוצה לשלב הבתים בליגה האירופית והבקיע את שער הניצחון במשחק מול הקבוצה הצרפתית ניס.
ב-20 ביוני 2022 האריך את חוזהו בקבוצה בשלוש שנים נוספות.
ב-1 בספטמבר 2025 הושאל עד לסיום העונה להפועל חיפה.
חטואל רשם חמש הופעות במדי נבחרת נוער ב' של ישראל עד גיל 18, ושתי הופעות במדי נבחרת הנוער עד גיל 19.
ב-25 בספטמבר 2022 זומן לראשונה לסגל נבחרת ישראל הבוגרת על-ידי המאמן הלאומי אלון חזן, וב-27 בספטמבר 2022 ערך את הופעת הבכורה כשפתח בהרכב במשחק הידידות מול מלטה, שהסתיים בהפסד בחוץ 1–2.
רותם סיון (נולד בחיפה, ישראל) הוא גיטריסט ומלחין ג'אז המתגורר בעיר ניו יורק.
סיון הוא בוגר המרכז האקדמי ויצו חיפה.
הוא המשיך ללמוד בבית הספר למוזיקה על-שם בוכמן-מהטה באוניברסיטת תל אביב, שם סיים את לימודיו בהצטיינות וקיבל תואר BA בהלחנה קלאסית.
בשנת 2008 עבר לניו יורק כדי ללמוד ב"ניו-סקול" לג'אז ומוזיקה עכשווית.
סיון הוציא לאור חמישה אלבומי אולפן.
בשנת 2013 הוציא את אלבומו הראשון, "Enchanted Sun", בחברת ההקלטות SteepleChase Records.
האלבום קיבל 4.5 כוכבים במגזין "דאון ביט", אשר כינה את סיון "כישרון יוצא דופן וקול חדש ומבורך בשטח".
גם מבקר הניו יורק טיימס בן רטליף כתב עליו : "הוא מנגן הרבה תווים.
אבל הוא שקט: כמעט תמיד שקט יותר מאשר מישהו עם הכשרה רבה ומוזיקליות נוטה להיות, וזה מה שהופך אותו לנגן גיטרה צעיר טוב מאוד."
בשנת 2015 הוציא סיון את אלבומו השלישי, "A New Dance", שוב בחברת- Fresh Sound New Talent Records.
בשנת 2017 הוציא סיון את אלבומו הרביעי, "Antidote", עם Aima Records.
באלבום הופיעה הזמרת גרייסי טרזיאן בגרסת הכיסוי של סיון ל" Over the Rainbow ".
לאלבום הייתה גרסה אלטרנטיבית לרצועה "For Emotional Use Only".
בשנת 2018 הוציא סיון את אלבום האולפן החמישי שלו, "My Favorite Monster," ובו שיתופי פעולה עם הזמרות גרייסי טרזיאן, וסופיה אוריסטה ועם ההרכב המוזיקלי The Clichés.
בניגוד לאלבומים הקודמים, "My Favorite Monster מכיל השפעות מחוץ לג'אז, כולל R&B, היפ הופ ומוזיקה צפון-הודית.
קטע מנאום של מהטמה גנדי בשנת 1931 ב- Kingsley Hall הושמע על הרצועה "Knives B" ונתנה פרשנות מחודשת של הרצועה " Knives " מתוך האלבום Antidote.
סיון הופיע עם מוזיקאים בעלי שם עולמי, ביניהם הגיטריסט האמריקאי פיטר ברנשטיין, המתופף ארי הוניג, נגן הקונטרבס בן סטריט, גרייסי טרזיאן ונגן הבס ההונגרי פרנץ נמט.
הוא מופיע בקביעות במקומות המובילים בניו יורק כמו Smalls Jazz Club, בירדלנד, The Jazz Gallery, The Bar Next door ובלו-נוט.
כמו כן, הוא מופיע לעיתים קרובות עם שלישתו בפסטיבלים בכל רחבי העולם.
רותם שני יזמות והשקעות בע"מ (הידועה בשם רותם שני) היא חברת נדל"ן ישראלית, העוסקת בייזום והשבחת נכסים בתחום הנדל"ן.
פעילות החברה מתמקדת בייזום, תכנון והקמה של פרויקטים למגורים ומסחר בישראל, באמצעות עסקאות קומבינציה, תמורות והתחדשות עירונית (פינוי בינוי, תמ"א 38/1 ותמ"א 38/2).
החברה מחזיקה בחברת בת, רותם שני אלה בע"מ, המתמחה בקידום פרויקטי תמ"א 1/38 ותמ"א 38/2 במטרופולין תל אביב.
חברת רותם שני הוקמה בשנת 1996, על ידי אבי טוריסקי ודידי (יהודה) ידידיה, המנהלים אותה.
ב-21 בינואר 2021 הונפקו ניירות הערך של החברה בבורסה לניירות ערך בתל אביב.
במרץ 2021 גייסה החברה 101 מיליון ש"ח בהנפקה של איגרות חוב.
החברה פועלת ב-15 ערים ברחבי הארץ ומחזיקה בהיקף של כ- 6,000 יחידות דיור, לצד 200 אלף מ"ר (עיקרי) לתעסוקה ומסחר (נכון לרבעון השלישי של שנת 2025).
בשנת 2025 אכלסה החברה מאות יחידות דיור בפרויקט רותם שני WE-R רעננה ופרויקט רותם שני RESORT נתניה.
החברה נבחרה לרשימת 100 החברות הצומחות בישראל בין השנים 2018 ל-2021 של גלובס ולרשימת Dun's 100.
כמו כן, נבחרה מבין 5 חברות הנדל"ן עם התשואות הגבוהות ביותר בשנת 2024.
מאז הקמתה, רותם שני יזמה והקימה מתחמי מגורים באזורי הביקוש במרכז הארץ.
גני תקווה, גנים צפון – 426 יח"ד
קריית שחקים הרצליה מסחר – כ-200 אלף מ"ר עיקרי למסחר ותעסוקה
קריית שחקים הרצליה מגורים – 307 יח"ד
בת ים, מתחם עירוב שימושים יוספטל/הרב ניסנבאום - מגורים, משרדים ומסחר
קריית אונו – נאות אריאל שרון – 123 יח"ד
פתח תקווה, הקריה האקדמית – 85 יח"ד
תל אביב, הירקון – 55 יח"ד
רעננה, מגדלי רותם שני – 305 יח"ד
חברת רותם שני עוסקת בפרויקטים של התחדשות עירונית מאז 1998, שנים טרם כניסתה לתוקף של תמ"א 38.
מתחמי מגורים ופרויקטים נבחרים בהתחדשות עירונית:
נתניה, הרצוג – 206 יח"ד (פינוי בינוי)
בית שמש, הסביון – 542 יח"ד (פינוי בינוי)
יהוד, סעדיה חתוכה- 485 יח"ד(פינוי בנוי)
בנימינה, גבעת חן – 424 יח"ד (פינוי בינוי)
תל אביב, גבעת הפרחים – 95 יח"ד (פינוי בינוי)
רעננה, ברנדייס – 136 יח"ד (פינוי בינוי)
גבעתיים, שדה בוקר – 29 יח"ד
רותם קלר (נולד ב-9 בנובמבר 2002) הוא כדורגלן ישראלי המשחק בעמדת המגן השמאלי.
קלר התחיל את הקריירה שלו בקבוצת הילדים של הפועל חדרה וכעבור שנתיים הצטרף לזו של מכבי נתניה.
ב-15 ביוני 2020 ערך את הופעת הבכורה שלו בקבוצה הבוגרת בהפסד 3-1 לבני יהודה.
עונה לאחר מכן היה חלק מהסגל של הקבוצה הבוגרת ורשם 18 הופעות במדיה.
ב-25 בינואר 2022 הושאל לדיושג'ר מליגת העל ההונגרית עד לסיום העונה.
ב-6 באוגוסט 2023 הצטרף לבני סכנין.
רותם קלר הוא הבן של רון קלר, מאמן בית"ר טוברוק נערים א' (נכון ל-2024) ומאמן הפועל חדרה בשעבר.
רותם שמיר (נולד ב-25 באוגוסט 1977) הוא עורך, תסריטאי ובמאי ישראלי.
שמיר למד קולנוע באוניברסיטה הפרטית "The New School" שבעיר ניו יורק.
את דרכו הוא החל בבימוי פרומואים, פרסומות ווידאו-קליפים.
עבודתו המיינסטרימית הראשונה בקריירה, ב-2008, הייתה בימוי סרט הטלוויזיה "עירום" עבור שירות ה-VOD של חברת הכבלים "HOT", קומדיה מוקומנטרית של הסטנדאפיסטים רודי סעדה ורועי לוי.
לאחר מכן, ב-2009, שמיר ערך את סרט הדרמה "שבע דקות בגן עדן", עבודה עליה הוא זכה בפרס בפסטיבל הסרטים של חיפה.
ב-2010, הוא ערך את סרט הדרמה "פובידיליה" והיה חלק מצוות העריכה של סדרת דרמת המתח "עספור".
ב-2013, שמיר יצר את סדרת המתח והפעולה "בני ערובה", אותה הוא כתב וביים לצד עמרי גבעון.
עוד בטרם היא צולמה, הפורמט של הסדרה נמכר לערוץ הטלוויזיה האמריקאי "CBS".
לאור הצלחתה הסדרה חודשה לעונה שנייה, שעלתה ב-2016. הגרסה האמריקאית כללה בה 15 פרקים, והיא בוטלה בתום עונתה הראשונה.
ב-2017, שמיר הצטרף לסדרת הדרמה והפעולה "פאודה" כבמאי העונה השנייה.
על עבודה זו, הוא זכה בפרס עבור הבימוי הטוב ביותר בטקס פרסי האקדמיה הישראלית לטלוויזיה.
שמיר שב לביים גם את העונה השלישית, וזכה לשבחים גם על עונה זו.
ב-2021, שמיר יצר יחד עם יובל יפת את סדרת דרמת הפשע "השוטרים", אותה הוא כתב וביים.
הסדרה חודשה לעונה שנייה, אך שמיר לא שב אליה.
ב-2021, שמיר ביים את הפרק השני בסדרת המתח והפעולה "פגע וברח" של שירות הזרמת המדיה "נטפליקס".
שמיר נשכר על ידי אולפני מארוול לבימוי פרקי הסיום של סדרת הטלוויזיה "מלחמות שריון", אך עם ביטולה של הסדרה וקידומה כסרט הוא לא נשכר לעבודה על הסרט.
ב-2021, שמיר ויפת יצרו את דרמת הפשע "יהלומים", שעלתה לנטפליקס כקופרודוקציה ישראלית-בלגית ב-2023. בנוסף, שמיר צפוי לביים את סרט המלחמה ההודי "גארוד", סדרת דרמה על מלחמת לבנון השנייה, סרט הפעולה האמריקאי "Savior" ואת העונה השנייה של סדרת המתח הבריטית "No Man's Land".
רותם דרור (נולדה ב-13 בספטמבר 1970) היא מוזיקאית ומעצבת פסקול ישראלית.
זוכת שלושה פרסי הפורום הדוקומנטרי הישראלי לעיצוב פסקול על הסרטים "פרינסס שואו", "חלום ירושלים" ו-"אנדרגראונד בלט".
רותם דרור נולדה וגדלה בפתח תקווה, בתם של הרצליה ואליהו.
למדה בתיכון ברנר, כשבמקביל החלה ללמוד מוזיקה ופסנתר בקונסבטוריון העירוני והייתה חברה במקהלת נווה שיר.
את שירותה בצה"ל עשתה כמש"קית חינוך, כאשר באותה תקופה הכירה את גלעד כהנא, יאיר קז ודידי ארז, אשר הקימו לאחר שחרורם את להקת "ג'ירפות".
כשנה לאחר שחרורה הקימה יחד עם חבריה לצבא את להקת "ג'ירפות".
במקביל להופעות הלהקה, עבדה בספריית וידאו ולמדה פילוסופיה ועיצוב תפאורה באוניברסיטת תל אביב.
ב-1999 הוציאה יחד עם להקת "ג'ירפות" את אלבום הבכורה של הלהקה "משוחח עם כסא", שהגיע למעמד אלבום זהב.
באותה שנה החלה לכתוב לעיתון "אנשים" עד לסגירתו.
ב-2001 סיימה ללמוד עיצוב פסקול במכללת הד, ומיד לאחר מכן החלה לעבוד באולפני "קיוטון" כעורכת סאונד.
שנה לאחר מכן עברה לאולפני די.בי, שם שימשה כעורכת סאונד לסרטים באורך מלא וסדרות טלוויזיה.
ב-2006 הוציאה עם להקת "ג'ירפות" את אלבומם השני, "גג", אשר הגיע למעמד אלבום זהב.
לאחר מכן עזבה את הלהקה.
ב-2010 החלה לעבוד כמעצבת פסקול עצמאית, בין השאר באולפני ג'אנגל, מיקסרום, אופוס, ו"סינמה טיפ".
ב-2014 ערכה את פסקול הסרט "שמוליק קראוס: מאחורי עיניים כחולות", וב-2015 ערכה את פסקול הסרט "פרינסס שואו" של הבמאי עידו הר, עליו זכתה בפרס הפורום הדוקומנטרי על עיצוב פסקול.
ב-2016 ערכה את הסרט "חלום ירושלים" של מני אלאיס, עליו זכתה בפרס הפורום הדוקומנטרי על עיצוב פסקול.
ב-2018 ערכה את הסרט "משפחה בטרנס" של הבמאי אופיר טריינין.
ב-2019 ערכה את הסרטים "מראה" של הבמאי רענן אלכסנדרוביץ', "תהודה" של איתי מרום, ו"אנדרגראונד בלט" של לינה צ'פלין, אשר זיכה אותה בפרס עיצוב הפסקול של הפורום הדוקומנטרי.
בנוסף, באותה שנה, הייתה אחראית על עיצוב הפסקול של הסדרה "ליגה ג'" אשר שודרה בכאן 11. ב-2020 יצאה סדרת הטלוויזיה "סטוריז" בכאן 11, בה דרור הייתה אחראית לעיצוב הפסקול.
ב-2021 הייתה מעצבת הפסקול של הסרט "צל כבד", המספר את סיפורה של אולה קרבצ'נקו.
באותה שנה ערכה את הסרט "בין חומות" של רותם זיסמן כהן ומוריס כהן.
ב-2022 ערכה את סדרת הטלוויזיה "שישו ושמחו" בכאן 11, עליה הייתה מועמדת בפרסי האקדמיה לטלוויזיה בקטגוריית עיצוב הפסקול.
בשנת 2023 הייתה מעצבת הפסקול של הסרט הקצר "הילד", של הבמאי יהב וינר.
בנוסף, הייתה עורכת סאונד ומעצבת פסקול של תוכניות הריאלטי "אקס פקטור", "גוט טאלנט" ו"המירוץ למיליון".
ב-2017 פתחה את אולפן הסאונד הפרטי שלה ברחוב בוגרשוב שבתל אביב, בו היא מעצבת פסקול לסרטי קולנוע עלילתיים ודוקומנטריים, ועבודות אמנות.
דרוד כתב מוזיקה לסרט "מיני די.וי".
דרור היא גם מרצה לעיצוב פסקול במכללת "מנשר לאמנות" ובאוניברסיטת תל אביב, ומעבירה סדנאות סאונד מטעם הקרן החדשה לקולנוע וטלוויזיה.
דרור מתגוררת בתל אביב, נשואה ואם לשניים.
פרסשנהקטגוריהעבורתוצאהמקורפרס האקדמיה הישראלית לטלוויזיה2024הקלטה ועיצוב פסקול בסדרה תיעודיתהעיר האבודה: 101 ימים בג'ונגל
רותם פיליפס (נולד ב-24 במאי 1972) הוא שחקן ומאמן כדורסל כיסאות גלגלים, בעבר קפטן נבחרת ישראל בכדורסל בכיסאות גלגלים.
פיליפס גדל בקיבוץ מעיין צבי.
בשירותו הצבאי בשירות קבע בחיל הים נפצע קשה בתאונת צניחה.
בתפקידו האחרון היה סגן מפקד ספינה מבצעית בדרגת סרן.
במסגרת פעילות בית הלוחם החל לשחק כדורסל בכיסאות גלגלים והיה חבר וקפטן נבחרת ישראל במשך שנים רבות.
בתקופה בה יצאה הנבחרת אל המשחקים הפאראלימפיים בייג'ינג (2008) היה פיליפס קפטן הנבחרת, שהגיעה למקום השישי.
בעונת 2007/8 שיחק באופן מקצועי בנבחרת כדורסל בכיסאות גלגלים באיטליה.
פיליפס מנהל תוכניות בכיר בג'וינט ישראל במיזם לקידום עצמאות של בעלי מוגבלויות בקהילה וחבר הנהלה בעמותת מגרש ביתי המשקמת מחוסרי דיור.
במסגרת עבודתו בג'וינט יזם עם משרד התרבות והספורט את פרויקט "שווים בספורט" לקידום ספורט לאנשים בעלי מוגבלויות: "לאורך השנים ראיתי שיש הרבה אנשים עם מוגבלות שהספורט לא נגיש עבורם.
נולד לי הרעיון שספורט לאנשים בעלי מוגבלויות צריך להיות באחריות של רשויות מקומיות וצריך ללמד אותם איך לעשות את זה.
כתבנו את התוכנית ובה מוסבר איך בתוך הרשות המקומית מפתחים כמה שיותר אפשרויות בחירה לעסוק בספורט לאנשים עם מוגבלות.
ספורט הוא אמצעי חזק לקרב אנשים עם מוגבלות לכלל החברה.
הוא תמיד מראה את העוצמות שלך ולא מבליט את המוגבלות".
היה קפטן נבחרת הכדורסל של איל"ן רמת גן.
פיליפס נשוי ואב לשלוש בנות, בעל תארים במנהל עסקים ומשפטים.
רותם אושמן (נולדה ב-14 ביולי 1982) היא פרופסור למדעי המחשב באוניברסיטת תל אביב.
מחקרה מתמקד במחשוב מבוזר, סיבוכיות תקשורת ושיטות אימות פורמליות .
ב-2005 סיימה בהצטיינות לימודי תואר ראשון במדעי המחשב בטכניון.
במהלך לימודיה עבדה במשרת סטודנט ברפאל, ולאחר הלימודים כמתמחה במעבדת המחקר של IBM בחיפה.
המשיכה ללימודי תואר שני במדעי המחשב בטכניון, בהנחיית פרופסור ארנה גרימברג.
ב-2007 סיימה את התואר השני בהצטיינות.
בין 2008 ל-2012 למדה לתואר דוקטור במדעי המחשב במכון הטכנולוגי של מסצ'וסטס, בהנחיית פרופסור ננסי לינץ' .
תזת הדוקטורט של אושמן עסקה בהיבטים תאורטיים של רשתות תקשורת אלחוטיות.
רשתות התקשורת שאושמן חקרה מכילות מספר רב של מכשירים, המציגים מאפיינים דינאמיים: נתיבי התקשורת האפשריים משתנים לאורך זמן כתלות בהדלקת וכיבוי מכשירים, תזוזת מכשירים במרחב, שינויים סביבתיים, כשלים ושינויים תפעוליים ברשת.
התזה חקרה מאפיינים חישוביים של פעולות המבוצעות ברשתות כאלה, כגון פעפוע מידע, מניית רכיבי התקשורת ברשת, והגעה לקונצנזוס בין רכיבי תקשורת .
אושמן המשיכה למחקר פוסט-דוקטורט ב-"Theory Group" במחלקה למדעי המחשב באוניברסיטת טורונטו, ולאחר מכן למחקר פוסט-דוקטורט באוניברסיטת פרינסטון.
החל מ-2015 אושמן מלמדת וחוקרת בבית הספר למדעי המחשב באוניברסיטת תל אביב.
אושמן חתמה על מכתב של מדעני מחשב שקראו להפסיק את חקיקת הרפורמה המשפטית (2023), ואיימו להשבית את מוסדות הלימוד אם החקיקה תעבור.
בנוסף חתמה על מכתב תמיכה בפרופסור אריאל פורת, נשיא אוניברסיטת תל אביב, שקרא להשבית את המשק הישראלי במידה שהרפורמה המשפטית תחוקק.
רותם עמיחי (נולד בשנת 2003) הוא מתעמל אקרובטי ישראלי.
באליפות העולם שנערכה בבאקו שבאזרבייג'ן התחרה בתחרות הזוגות המעורבים יחד עם צליל הורביץ, והשניים סיימו במקום השישי בתרגיל הדינמי, במקום 13 בתרגיל שיווי המשקל ובמקום 13 בתרגיל המשולב.
באליפות העולם שנערכה בגימארייש שבפורטוגל בספטמבר זכה במדליית כסף בתחרות לרביעיית גברים בתרגיל המשולב, בתרגיל שיווי המשקל ובתרגיל הדינמי, ביחד עם תומר אופיר, ליאור בורודין ואור אברהם.
רותם שורק (נולד ב-16 במרץ 1975) הוא פרופסור לגנטיקה מולקולרית במכון ויצמן למדע, ראש המעבדה לגנומיקה מיקרוביאלית וביולוגיה מערכתית.
הוא גם פרופסור אורח באוניברסיטת מינכן.
רותם שורק נולד ב-1975. קיבל תואר ראשון במדעי החיים (2000), תואר שני באבולוציה מולקולרית ותואר דוקטור בגנטיקה אנושית (2006), כולם באוניברסיטת תל אביב.
השלים לימודי פוסט-דוקטורט במעבדה הלאומית לורנס ברקלי.
ב-2008 הצטרף לסגל מכון ויצמן למדע.